CELEX: 62018CA0095
Language: hr
Date: 2019-09-19 00:00:00
Title: spojeni predmeti C-95/18 i C-96/18: Presuda Suda (četvrto vijeće) od 19. rujna 2019. (zahtjevi za prethodnu odluku koje je uputio Hoge Raad der Nederlanden - Nizozemska) – Sociale Verzekeringsbank protiv F. van den Berg (C-95/18), H. D. Giesen (C-95/18), C. E. Franzen (C-96/18) (Zahtjev za prethodnu odluku – Socijalna sigurnost radnika migranata – Uredba (EEZ) br. 1408/71 – Članak 13. – Primjenjivo zakonodavstvo – Rezident države članice obuhvaćen područjem primjene Uredbe (EEZ) br. 1408/71 – Tražbina koja se odnosi na sustav mirovinskog osiguranja ili obiteljske doplatke – Država članica boravišta i država članica zaposlenja – Odbijanje)

25.11.2019   
            
            
               HR
            
            
               Službeni list Europske unije
            
            
               C 399/10
            
         
      Presuda Suda (četvrto vijeće) od 19. rujna 2019. (zahtjevi za prethodnu odluku koje je uputio Hoge Raad der Nederlanden - Nizozemska) – Sociale Verzekeringsbank protiv F. van den Berg (C-95/18), H. D. Giesen (C-95/18), C. E. Franzen (C-96/18)
      (spojeni predmeti C-95/18 i C-96/18) (1)
      
      (Zahtjev za prethodnu odluku - Socijalna sigurnost radnika migranata - Uredba (EEZ) br. 1408/71 - Članak 13. - Primjenjivo zakonodavstvo - Rezident države članice obuhvaćen područjem primjene Uredbe (EEZ) br. 1408/71 - Tražbina koja se odnosi na sustav mirovinskog osiguranja ili obiteljske doplatke - Država članica boravišta i država članica zaposlenja - Odbijanje)
      (2019/C 399/11)
      Jezik postupka: nizozemski
      
         Sud koji je uputio zahtjev
      
      Hoge Raad der Nederlanden
      
         Stranke glavnog postupka
      
      
         Tužitelj: Sociale Verzekeringsbank
      
         Tuženici: F. van den Berg (C-95/18), H. D. Giesen (C-95/18), C. E. Franzen (C-96/18)
      
         Izreka
      
      
                  1.
               
               
                  Članke 45. i 48. UFEU-a treba tumačiti na način da im se ne protivi nacionalno zakonodavstvo države članice na temelju kojeg radnik migrant koji boravi u toj državi članici i na kojeg se, na temelju članka 13. Uredbe Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice, u verziji kako je izmijenjena i ažurirana Uredbom Vijeća (EZ) br. 118/97 od 2. prosinca 1996., kako je izmijenjena Uredbom (EZ) br. 1992/2006 Europskog parlamenta i Vijeća od 18. prosinca 2006., primjenjuje zakonodavstvo o socijalnoj sigurnosti države članice zaposlenja nije u državi članici boravišta osiguran na temelju socijalnog osiguranja, iako na temelju zakonodavstva države članice zaposlenja nema pravo na starosnu mirovinu ili obiteljske doplatke.
               
            
                  2.
               
               
                  Članak 13. Uredbe br. 1408/71, u verziji kako je izmijenjena i ažurirana Uredbom br. 118/97, kako je izmijenjena Uredbom br. 1992/2006, treba tumačiti na način da mu se protivi to da država članica na čijem području boravi radnik migrant i koja nije nadležna na temelju tog članka dodjelu prava na starosnu mirovinu tog radnika migranta uvjetuje obvezom osiguranja, koja podrazumijeva plaćanje obveznih doprinosa.
               
            
         (1)  SL C 161, 7. 5. 2018.